Neuvoston asetus (EY) N:o 1975/95, annettu 4 päivänä elokuuta 1995, toimista maataloustuotteiden toimittamiseksi veloituksetta Georgian, Armenian, Azerbaidzanin, Kirgisian ja Tadzikistanin väestölle



Virallinen lehti nro L 191 , 12/08/1995 s. 0002 - 0003



NEUVOSTON ASETUS (EY) N:o 1975/95, annettu 4 päivänä elokuuta 1995, toimista maataloustuotteiden toimittamiseksi veloituksetta Georgian, Armenian, Azerbaid Ozanin, Kirgisian ja Tad Ozikistanin väestölle EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), ja erityisesti sen 5 ja 6 artiklan, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (2), ja erityisesti sen 12 artiklan, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (3), ja erityisesti sen 6 artiklan 6 kohdan ja 7 artiklan 4 kohdan, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (4), ja erityisesti sen 7 artiklan 2 kohdan, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (5), ja erityisesti sen 35 artiklan, ottaa huomioon komission ehdotuksen, sekä katsoo, että olisi säädettävä maataloustuotteiden luovuttamisesta Georgian, Armenian, Azerbaid Ozanin, Kirgisian ja Tad Ozikistanin käyttöön elintarvikkeiden saantiedellytysten parantamiseksi paikallisten olojen moninaisuuden huomioon ottaen ilman, että markkinasääntöjen mukaiseen hankintaan tähtäävää kehitystä silti vaarannetaan, yhteisöllä on interventiotoimenpiteiden tuloksena käytettävissään maataloustuotteiden varastoja ja nämä tuotteet olisi poikkeuksellisesti myytävä ensisijaisesti suunnitellun toimen toteuttamiseksi, on tärkeätä valvoa, että näiden toimien yhteydessä toimitettavat maataloustuotteet päätyvät asianmukaiseen määräpaikkaansa, kyseisten toimien soveltamista koskevien yksityiskohtaisten sääntöjen ja muiden alojen, erityisesti vilja-alan, toimitusten toteuttamisedellytysten vahvistaminen kuuluu komission toimivaltaan, ja tarpeiden pakottavuuden huomioon ottaen tuotteiden olisi oltava perillä kyseisten maiden väestön saatavilla mahdollisimman nopeasti; toimenpiteet olisi käynnistettävä heti ja Euroopan maatalouden ohjaus- ja tukirahaston (EMOTR) tukiosaston olisi vastattava niihin liittyvistä kustannuksista, ON ANTANUT TÄMÄN ASETUKSEN: 1 artikla Toteutetaan tässä asetuksessa vahvistetuin edellytyksin toimenpiteet interventiotoimenpiteiden tuloksena käytettävissä olevien erikseen määritettävien maataloustuotteiden toimittamiseksi veloituksetta Georgian, Armenian, Azerbaid Ozanin, Kirgisian ja Tad Ozikistanin käyttöön; jos interventiotuotteita ei tilapäisesti ole käytettävissä, niitä voidaan yhteisön solmimien sitomusten toteuttamiseksi laskea liikkeelle yhteisön markkinoille. 2 artikla 1. Tuotteet toimitetaan sellaisenaan tai jalostettuina. 2. Toimien kohteena voivat olla myös käytettävissä olevat tai sellaiset elintarvikkeet, joita on mahdollista saada markkinoilta toimittamalla maksuksi samaan tuoteryhmään kuuluvia tuotteita interventiovarastoista. 3. Toimituskustannukset, kuljetus- ja tarvittaessa jalostuskustannukset mukaan lukien, vahvistetaan tarjouskilpailumenettelyllä tai asian kiireellisyyteen tai kuljetusvaikeuksiin liittyvistä syistä yhden tarjouksen menettelyllä. 4. Tämän asetuksen mukaisesti toimitettaville tuotteille ei myönnetä maataloustuotteiden vientiin sovellettavia tukia. 5. Yhteisö vastaa kuljetuskustannuksista siltä osin kuin tuen saajat eivät itse ota tuotteita haltuunsa yhteisössä. 6. Tuotteet myydään väestölle komission ja asianomaisten valtioiden toimivaltaisten viranomaisten välisen sopimuksen perusteella hintaan, joka mahdollistaa markkinahäiriöiden välttämisen ja osapuolten välisen rahaston perustamisen elintarviketurvallisuutta koskevan politiikan ja toimenpiteiden toimeenpanoa varten, joka tapahtuu etenkin maataloussektorin uudelleenjärjestelyn ja kohdistetun rahoituksen kautta, sanotun kuitenkaan rajoittamatta 7 kohdan soveltamista. 7. Jos toimitukseen poikkeuksellisesti sisältyy tuensaajamaiden väestölle kohdennettava vastikkeeton jakelu, tähän liittyvistä kustannuksista huolehditaan tavanomaisia hätäavussa käytettyjä menettelyjä noudattaen. 3 artikla Näiden toimien kustannukset rajoitetaan 80 miljoonaan ecuun, jotka sisältyvät Euroopan yhteisöjen yleiseen talousarvioon. 4 artikla 1. Komission tehtävänä on vastata toimien toteuttamisesta sekä toimituksiin liittyvien toimenpiteiden valvonnasta. Komissio antaa valvonnan tulokset jäsenvaltioiden käyttöön. 2. Komissio palkkaa riippumattomia asiantuntijoita tämän toiminnan vaikutusten ja tehokkuuden täydellisen jälkikäteisen arvioinnin suorittamiseksi. Arvioinnin tulokset annetaan jäsenvaltioiden käytettäväksi. 3. Tämän asetuksen soveltamista koskevat yksityiskohtaiset säännöt annetaan asetuksen (ETY) N:o 1766/92 23 artiklassa tai tapauksen mukaan muiden yhteisestä markkinajärjestelystä annettujen asetusten vastaavissa artikloissa säädettyä menettelyä noudattaen. 5 artikla Interventiovarastoista luovutettavien maataloustuotteiden kirjanpitoarvo vahvistetaan asetuksen (ETY) N:o 729/70 (6) 13 artiklassa säädettyä menettelyä noudattaen. 6 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä elokuuta 1995. Neuvoston puolesta J. SOLANA Puheenjohtaja (1) EYVL N:o L 181, 1.7.1992, s. 21, asetus sellaisena kuin se on viimeksi muutettuna komission asetuksella (EY) N:o 1664/95 (EYVL N:o L 158, 8.7.1995, s. 13). (2) EYVL N:o 172, 30.9.1966, s. 3025/66, asetus sellaisena kuin se on viimeksi muutettuna Itävallan, Suomen ja Ruotsin liittymisasiakirjalla. (3) EYVL N:o L 148, 28.6.1968, s. 13, asetus sellaisena kuin se on viimeksi muutettuna asetuksella (EY) N:o 1538/95 (EYVL N:o L 148, 30.6.1995, s. 17). (4) EYVL N:o L 148, s. 28.6.1968, s. 24, asetus sellaisena kuin se on viimeksi muutettuna asetuksella (EY) N:o 424/95 (EYVL N:o L 45, 1.3.1995, s. 2). (5) EYVL N:o L 118, 20.5.1972, s. 1, asetus sellaisena kuin se on viimeksi muutettuna komission asetuksella (EY) N:o 1363/95 (EYVL N:o L 132, 16.6.1995, s. 8). (6) EYVL N:o L 94, 28.4.1970, s. 13, asetus sellaisena kuin se on viimeksi muutettuna asetuksella (EY) N:o 1518/95 (EYVL N:o L 147, 30.6.1995, s. 55).